CELEX: 62013TN0167
Language: fi
Date: 2013-03-18 00:00:00
Title: Asia T-167/13: Kanne 18.3.2013 — Comune di Milano v. komissio

4.5.2013   
            
            
               FI
            
            
               Euroopan unionin virallinen lehti
            
            
               C 129/29
            
         Kanne 18.3.2013 — Comune di Milano v. komissio
   (Asia T-167/13)
   2013/C 129/54
   Oikeudenkäyntikieli: italia
   
      Asianosaiset
   
   
      Kantaja: Comune di Milano (Italia) (asiamiehet: avvocato S. Grassani ja avvocato A. Franchi)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 19.12.2012 tehdyn komission päätöksen K(2012) 9448, joka koskee SEA S.p.A. -nimisen yhtiön toteuttamia pääomanlisäyksiä SEA Handling S.p.A. -nimisen yhtiön hyväksi
            
         
               —
            
            
               kun otetaan huomioon, että asiassa vallitsevat sellaiset erityiset poikkeukselliset olosuhteista, joiden perusteella kantajalle on voinut syntyä perusteltu luottamus siihen, ettei pääomanlisäyksiä pidetä [SEUT]107 artiklan 1 kohdassa tarkoitettuna valtiontukena, kumoaa päätöksen 3, 4 ja 5 artiklan, joissa Italia määrätään perimään tuki takaisin (toissijainen vaatimus)
            
         
               —
            
            
               velvoittaa komission korvaamaan kulut asian käsittelystä unionin yleisessä tuomioistuimessa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu SEUT 107 artiklan 1 kohdan rikkomiseen ja väärään soveltamiseen. Milanon kunta väittää, että päätöstä rasittaa virhe, koska komissio on katsonut, että riidanalaiset toimenpiteet voidaan katsoa kunnan (eli valtion) toteuttamiksi. Milanon kunnan mukaan komissio ei ole esittänyt minkäänlaista näyttöä tästä, minkä vuoksi riidanalaisia toimenpiteitä ei voida pitää valtiontukena.
            
         
               2)
            
            
               Toinen kanneperuste perustuu myös SEUT 107 artiklan 1 kohdan rikkomiseen ja väärään soveltamiseen. Milanon kunta vetoaa päätöksen virheellisyyteen väittäen, että komissio on päätöksessään lähtenyt siitä, ettei asiassa täyty niin kutsuttu markkinaehtoisesti toimivan yksityisen sijoittajan vaatimus. Kunta väittää, että tämä vaatimus täyttyy kuitenkin kaikilta osin eikä toimenpiteiden edunsaaja hyödy niistä millään tavoin, minkä vuoksi kyseisiä toimenpiteitä ei voida pitää valtiontukena.
            
         
               3)
            
            
               Kolmannessa kanneperusteessaan Milanon kunta väittää, että komissio on rikkonut ja soveltanut väärin valtiontuesta vaikeuksissa olevien yritysten pelastamiseksi ja rakenneuudistukseksi annettuja suuntaviivoja ja [alueellisten] lentokenttien rahoitusta koskevia suuntaviivoja, minkä vuoksi sen päätelmät riidanalaisten tukien soveltumattomuudesta yhteismarkkinoille ovat sääntöjenvastaisia.
            
         
               4)
            
            
               Neljännessä kanneperusteessaan, jossa on kaksi osaa, Milanon kunta viittaa komission menettelyyn asian tutkinnassa ja väittää hallinnollisessa menettelyssä loukatun a) hyvän hallinnon periaatetta, kontradiktorisen menettelyn periaatetta, puolustuksen oikeuksia ja b) luottamuksensuojan periaatetta, minkä vuoksi tuen takaisinperimisestä annettu määräys on sääntöjenvastainen.